കാഫ് ഓണക്കിറ്റ് വിതരണം ആലപ്പുഴ: കേരള ആര്ട്ടിസ്റ്റ് ഫ്രറ്റേണിറ്റികാഫിന്റെ നേതൃത്വത്തില് കലാകാരന്മാര്ക്ക് ഓണക്കിറ്റുകള് വിതരണം ചെയ്തു. ആല്പൈറ്റ്സ് ക്ലബ് ഓഡിറ്റോറിയത്തില് നടന്ന ചടങ്ങില് മന്ത്രി സജി ചെറിയാന് കാഫ് ചേര്ത്തല മേഖലാ പ്രസിഡന്റ് ബിനു ആനന്ദിന് ഓണക്കിറ്റ് നല്കി ഉദ്ഘാടനം നിര്വഹിച്ചു. കലാകാരന്മാര്ക്ക് വേണ്ടി ആലപ്പുഴ ജില്ലാ പ്രസിഡന്റ് ടി.ജി. സുരേഷ്, എച്ച്. സലാം എം.എല്.എയില് നിന്ന് കിറ്റ് ഏറ്റുവാങ്ങി. കാഫ് ചെയര്മാന് ജോസി, സിംസണ്, ആന്ഡ്രിയ, ആന്ഡേഴ്സണ്, സിജു, ഗോപിക, ശൈഷള് എന്നിവര് സംസാരിച്ചു.